**คำนำ**

กระทรวงแรงงานได้จัดทำหนังสือสถิติแรงงานประจำปี 2558 วัตถุประสงค์เพื่อนำเสนอข้อมูลสถิติทางด้านแรงงานที่สำคัญของหน่วยงานภายใน ได้แก่ กรมการจัดหางาน กรมพัฒนาฝีมือแรงงาน กรมสวัสดิการและคุ้มครองแรงงาน สำนักงานประกันสังคม สำนักงานปลัดกระทรวงแรงงาน และหน่วยงานภายนอกสังกัด ได้แก่ สำนักงานสถิติแห่งชาติ สำนักงานคณะกรรมการพัฒนาการเศรษฐกิจและสังคมแห่งชาติ สำนักดัชนีเศรษฐกิจการค้า กระทรวงพาณิชย์ ธนาคารแห่งประเทศไทย ซึ่งเป็นการรวบรวมสถิติแรงงานต่อเนื่องตั้งแต่ ปี 2552 ถึงปี 2558 โดยใช้เกณฑ์มาตรฐานข้อมูลของกระทรวงแรงงาน การให้คำนิยามศัพท์ของข้อมูล และคำนึงถึงการนำไปใช้ประโยชน์

ข้อมูลที่ปรากฏในหนังสือสถิติแรงงานประจำปี 2558 ฉบับนี้ เป็นความร่วมมือจากหน่วยงานสังกัดกระทรวงแรงงาน และหน่วยงานจากภายนอก กระทรวงแรงงานจึงขอบคุณทุกหน่วยงาน ที่เกี่ยวข้องมา ณ โอกาสนี้ กระทรวงแรงงานหวังเป็นอย่างยิ่งว่าหนังสือฉบับนี้ จะเป็นประโยชน์ต่อหน่วยงานและผู้สนใจทั่วไป และหากมีข้อคิดเห็นหรือข้อเสนอแนะประการใด ได้โปรดแจ้งให้กระทรวงแรงงานทราบ เพื่อพิจารณาดำเนินการปรับปรุงต่อไป

กระทรวงแรงงาน

สิงหาคม 2559