**บทที่ 3**

**การพัฒนาศักยภาพแรงงาน**

**นิยามศัพท์ตามความหมายของกรมพัฒนาฝีมือแรงงาน**

**กรมพัฒนาฝีมือแรงงาน8** มีหน้าที่ในการพัฒนากำลังแรงงานให้มีผลิตภาพ มีความเชี่ยวชาญและ มีอาชีพที่ยั่งยืน กรมพัฒนาฝีมือแรงงานถือเป็นองค์กรหลักในการดำเนินงานประสานและส่งเสริมการพัฒนาศักยภาพกำลังแรงงานให้ได้มาตรฐานและเป็นที่ยอมรับในระดับสากล สามารถแข่งขันได้ในตลาดโลก โดยมีการดำเนินงานภายใต้ภารกิจสำคัญ 3 ประการ ได้แก่ การฝึกอบรมฝีมือแรงงาน การทดสอบมาตรฐานฝีมือแรงงาน และการส่งเสริม/พัฒนาฝีมือแรงงานในสถานประกอบกิจการ มีรายละเอียดดังนี้

**การพัฒนาฝีมือแรงงาน8** หมายความว่ากระบวนการที่ทำให้ผู้รับการฝึกและประชากรวัยทำงาน มีฝีมือ ความรู้ความสามารถ จรรยาบรรณแห่งวิชาชีพ และทัศนคติที่ดีเกี่ยวกับการทำงานอันได้แก่ การฝึกอบรมฝีมือแรงงาน การกำหนดมาตรฐานฝีมือแรงงาน และการอื่นที่เกี่ยวข้อง

**1. การฝึกอบรมฝีมือแรงงาน8** หมายความว่า การฝึกเตรียมเข้าทำงาน การฝึกยกระดับฝีมือแรงงานและการฝึกเปลี่ยนสาขาอาชีพการฝึกอบรมฝีมือแรงงานเป็นภารกิจหลักที่จะทำให้แรงงานมีการพัฒนาฝีมือเพื่อแก้ปัญหาการขาดแคลนแรงงานฝีมือและพัฒนาฝีมือแรงงานให้ทันกับความต้องการของตลาดแรงงาน จุดหมายหลักต้องพัฒนาคนให้ทันกับความต้องการและการเปลี่ยนแปลงของภาคเศรษฐกิจ โดยได้ดำเนินการฝึกในหลักสูตร 3 ประเภท คือ

**1.1 หลักสูตรการฝึกเตรียมเข้าทำงาน** หมายถึง การฝึกอบรมฝีมือแรงงานก่อนเข้าทำงาน เพื่อให้แรงงานมีสมรรถนะการปฏิบัติงานได้ตามมาตรฐานแต่ละสาขาอาชีพ และเสริมศักยภาพของแรงงานให้สามารถปฏิบัติงานในสาขาอาชีพได้อย่างมีประสิทธิภาพมากขึ้น

**1.2 หลักสูตรการฝึกยกระดับฝีมือ** หมายถึง การฝึกอบรมฝีมือแรงงาน เพื่อเพิ่มเติมความรู้ ความสามารถและทักษะในด้านอาชีพให้กับแรงงานได้มีศักยภาพการทำงานที่สูงขึ้น และด้านการบริหารจัดการหรือความรู้เสริมอื่นๆ ที่จะสนับสนุนให้การปฏิบัติงานในอาชีพหลักของแรงงานมีประสิทธิภาพมากขึ้น

**1.3 หลักสูตรการฝึกอาชีพเสริม** หมายถึง การฝึกอบรมฝีมือแรงงานเพื่อเพิ่มเติมความรู้ความสามารถในสาขาอาชีพอื่นที่นอกเหนือจากอาชีพที่ปฏิบัติอยู่ตามปกติ หรือนอกเหนือจากความรู้เดิม

**2. การทดสอบมาตรฐานฝีมือแรงงาน8** หมายความว่า การทดสอบฝีมือ ความรู้ความสามารถและทัศนคติในการทำงานของผู้ประกอบอาชีพตามเกณฑ์กำหนดของมาตรฐานฝีมือแรงงาน แบ่งออกเป็น 3 ประเภทคือ

**2.1 การทดสอบมาตรฐานฝีมือแรงงานแห่งชาติ** เป็นข้อกำหนดทางวิชาการที่ใช้เป็นเกณฑ์วัดระดับฝีมือ ความรู้ ความสามารถและทัศนคติในการทำงานของผู้ประกอบอาชีพในสาขาต่าง ๆเพื่อประเมินศักยภาพ ทักษะฝีมือและสมรรถนะการทำงานของแรงงานฝีมือ และเพื่อเพิ่มประสิทธิภาพผลผลิตและ สร้างมูลค่าสำหรับการแข่งขันของประเทศ

**2.2 การทดสอบมาตรฐานฝีมือแรงงานตามความต้องการของสถานประกอบการ** เป็นการทดสอบฝีมือ ความรู้ความสามารถ และทัศนคติในการทำงานของแรงงาน ที่เป็นความต้องการเฉพาะตำแหน่งงาน ในสถานประกอบการหรือนายจ้าง

8พระราชบัญญัติส่งเสริมการพัฒนาฝีมือแรงงาน 2545

**2.3 การทดสอบฝีมือคนหางานเพื่อไปทำงานในต่างประเทศ** เป็นการทดสอบฝีมือความรู้ความสามารถ และทัศนคติในการทำงานของคนหางาน เพื่อจะไปทำงานในต่างประเทศ โดยทำการทดสอบฝีมือจากแบบทดสอบฝีมือคนหางานเพื่อไปทำงานในต่างประเทศ

**3. การส่งเสริม/พัฒนาฝีมือแรงงานในสถานประกอบกิจการ8** ภายใต้พระราชบัญญัติส่งเสริม การพัฒนาฝีมือแรงงาน พ.ศ. 2545 บัญญัติขึ้นเพื่อเป็นการส่งเสริมและสนับสนุนให้สถานประกอบกิจการภาคเอกชนมีส่วนร่วมในการพัฒนาฝีมือแรงงานมากยิ่งขึ้น โดยมีข้อกำหนดเรื่องกองทุนพัฒนาฝีมือแรงงานซึ่งกำหนดให้สถานประกอบกิจการที่มีลูกจ้างตั้งแต่ 100 คนขึ้นไปต้องฝึกอบรมฝีมือแรงงานบุคลากรของ สถานประกอบกิจการไม่น้อยกว่าร้อยละ 50 ของลูกจ้างในแต่ละปี ถ้าไม่จัดฝึกอบรมหรือฝึกอบรมไม่ครบ ตามสัดส่วนที่กำหนดจะต้องส่งเงินสมบทเข้ากองทุนในอัตราร้อยละ 1 ของค่าจ้างที่ใช้เป็นฐานในการคำนวณเงินสมทบ โดยคิดจากจำนวนลูกจ้างที่ไม่ได้จัดฝึกอบรมตามสัดส่วนและสถานประกอบกิจการที่จัดให้มีการฝึกอบรมฝีมือแรงงานสามารถนำค่าใช้จ่ายที่ใช้ในการฝึกอบรมไปยกเว้น ภาษีได้ร้อยละ 100

**3.1 กลุ่มสาขาอาชีพที่ส่งเสริมการพัฒนาฝีมือแรงงาน**

ตามประกาศกระทรวงแรงงาน เรื่อง สาขาอาชีพที่จะส่งเสริมการพัฒนาฝีมือแรงงาน อาศัยอำนาจตามความใน มาตรา 6 และมาตรา 7 แห่งพระราชบัญญัติส่งเสริมการพัฒนาฝีมือแรงงาน พ.ศ. 2545 รัฐมนตรีว่าการกระทรวงแรงงาน ได้กำหนดสาขาอาชีพที่จะส่งเสริมการพัฒนาฝีมือแรงงานไว้ดังต่อไปนี้

1) สาขาอาชีพช่างก่อสร้าง

2) สาขาอาชีพช่างอุตสาหการ

3) สาขาอาชีพช่างไฟฟ้า อิเล็กทรอนิกส์และคอมพิวเตอร์

4) สาขาอาชีพช่างอุตสาหกรรมศิลป์

5) สาขาอาชีพเกษตรอุตสาหกรรม

6) สาขาอาชีพภาคบริการ

**3.2 กลุ่มอุตสาหกรรมที่ส่งเสริมการพัฒนาฝีมือแรงงาน**

กรมพัฒนาฝีมือแรงงาน ได้จัดทำแผนและกำหนดกลุ่มอุตสาหกรรมเพื่อการพัฒนาฝีมือแรงงาน ให้สอดคล้องกับทิศทางของแผนพัฒนาเศรษฐกิจและสังคมแห่งชาติ สำนักงานคณะกรรมการพัฒนาการเศรษฐกิจและสังคมแห่งชาติ ได้กำหนดกลุ่มอุตสาหกรรมไว้ดังต่อไปนี้

1) อุตสาหกรรมยานยนต์และชิ้นส่วน 10) อุตสาหกรรมเหล็กและเหล็กกล้า

2) อุตสาหกรรมสิ่งทอและแฟชั่น 11) อุตสาหกรรมปิโตรเคมี

3) อุตสาหกรรมอาหาร 12) อุตสาหกรรมท่องเที่ยวและบริการ

4) อุตสาหกรรมซอฟร์แวร์ 13) อุตสาหกรรมโลจิสติกส์

5) อุตสาหกรรมเฟอร์นิเจอร์ (ขนส่ง สถานีเก็บสินค้า และคมนาคม)

(ไม้และเครื่องเรือน) 14) กลุ่มงานก่อสร้าง

6) อุตสาหกรรมผลิตภัณฑ์ยาง 15) อื่นๆ

7) อุตสาหกรรมเซรามิกส์

8) อุตสาหกรรมไฟฟ้าและอิเล็กทรอนิกส์

9) อุตสาหกรรมแม่พิมพ์

8พระราชบัญญัติส่งเสริมการพัฒนาฝีมือแรงงาน 2545